CELEX: 
Language: lv
Date: 2017-03-20 00:00:00
Title: KOMISIJAS DELEĢĒTĀ REGULA (ES) …/.. par līmētu laminētu koka izstrādājumu, uz kuriem attiecas harmonizētais standarts EN 14080, un ķīļrievsavienotu būvmateriālu masīvkoka izstrādājumu, uz kuriem attiecas harmonizētais standarts EN 15497, klasifikācijas nosacījumiem bez testēšanas attiecībā uz to ugunsdrošību un ar ko groza Lēmumu 2005/610/EK

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Eiropas Parlamenta un Padomes 2011. gada 9. marta Regulā (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK
                  1
               , Komisija ir pilnvarota pieņemt deleģētos aktus, ar kuriem nosaka ekspluatācijas īpašību klases attiecībā uz būvizstrādājumu būtiskiem raksturlielumiem. Minētajā regulā arī paredzēts, ka būvizstrādājumu ražotāji nebūtu jāpakļauj nevajadzīgam administratīvajam slogam vai izmaksām. Regulas (ES) Nr. 305/2011 28. pantā paredzēts, ka Komisijai būtu jāizvēlas vismazāk apgrūtinošā ekspluatācijas īpašību noturības novērtēšanas un pārbaudes sistēma, kas joprojām atbilstu veselības, drošības un vides prasībām.
            
            
               Ja atsevišķu būvizstrādājumu ekspluatācijas īpašības jau ir pietiekami pierādītas ar stabiliem testēšanas rezultātiem vai citiem esošiem datiem, to ražotājiem būtu jāatļauj deklarēt noteiktu ekspluatācijas īpašību klasi saskaņā ar precizējamiem nosacījumiem, neveicot šo būvizstrādājumu testēšanu vai turpmāku testēšanu, kā noteikts Regulas (ES) 2011/305 27. panta 5. punktā un 36. panta 1. punkta a) apakšpunktā. Šī vienkāršotā procedūra vēl vairāk samazina ražotāju administratīvo slogu un izmaksas.
            
            
               Dalībvalstu izvirzīto ekspertu apspriešanās laikā, pamatojoties uz plašu pierādījumu bāzi par nozares testēšanas rezultātiem, tika pierādīts, ka līmētiem laminētiem koka izstrādājumiem, uz kuriem attiecas harmonizētais standarts EN 14080, un ķīļrievsavienotiem būvmateriālu masīvkoka izstrādājumiem, uz kuriem attiecas harmonizētais standarts EN 15497, ir stabilas un paredzamas īpašības attiecībā uz ugunsdrošību, ja tie atbilst noteiktiem nosacījumiem. Šā iemesla dēļ šo izstrādājumu ugunsdrošība bez vajadzības veikt turpmāku testēšanu var tikt uzskatīta par atbilstīgu noteiktām ekspluatācijas īpašību klasēm, ja tiek izpildīti minētie nosacījumi.
            
            
               Šajā regulas projektā ir izklāstīti nosacījumi minētās vienkāršotās procedūras piemērošanai, lai noteiktu ugunsdrošību līmētiem laminētiem koka izstrādājumiem, uz kuriem attiecas harmonizētais standarts EN 14080, un ķīļrievsavienotiem būvmateriālu masīvkoka izstrādājumiem, uz kuriem attiecas harmonizētais standarts EN 15497.
            
            
               Komisijas Lēmumā 2005/610/EK
                  2
                jau ir noteiktas ugunsdrošības īpašību klases līmētiem laminētiem koka izstrādājumiem, uz kuriem attiecas standarts EN 14080. Minētā lēmuma pielikuma 1. tabulā ir izklāstīti klasifikācijas nosacījumi, kuras veikšanai nav jāveic minēto izstrādājumu turpmāka testēšana. Minētājā tabulā izstrādājumu minimālais biezums ir 40 mm. Tomēr tā stabilās un paredzamās ugunsdrošības īpašības ir par pamatu minētā biezuma nosacījuma samazināšanai līdz 22 mm. Tādēļ juridiskās skaidrības labad Lēmuma 2005/610/EK pielikuma 1. tabula būtu jāsvītro, un tās vietā būtu jāpiemēro šīs regulas pielikums.
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀ
            
            
               Regulas projekts, pirmkārt, 2015. gada 12. martā tika apspriests ar ugunsdrošības jautājumiem saistītajā ekspertu apakšgrupā (FireSubAG) un pēc tam 2015. gada 8. maijā arī Būvniecības konsultāciju grupas
                  3
                (KG) sanāksmē. Tas tika arī iesniegts rakstiskai apspriešanai ar ekspertiem laikposmā no 2015. gada 6. marta līdz 8. maijam. Pirms šīm konsultācijām visām dalībvalstīm tika dota iespēja izvirzīt ekspertus dalībai apspriešanā. Papildus apspriešanai ar ekspertiem notika arī apspriešanās ar ārējām ieinteresētajām personām. Kā paredz Kopējā vienošanās par deleģētajiem aktiem, FireSubAG un KG apspriestie un ar minēto rakstisko apspriešanu saistītie dokumenti vienlaikus tika pārsūtīti Eiropas Parlamentam un Padomei. Šajā sakarībā izklāstītie novērojumi tika ņemti vērā, gatavojot šā akta projekta galīgo redakciju starpdienestu apspriešanai.
            
            
               Laikposmā no 2017. gada 12. janvāra līdz 9. februārim tas bija publicēts Labāka regulējuma portālā, lai apzinātu sabiedrības viedokli; netika saņemta neviena atsauksme.
            
            
               3.DELEĢĒTĀ AKTA JURIDISKIE ASPEKTI
            
            
               Atbilstīgi Regulas (ES) Nr. 305/2011 27. pantam ekspluatācijas īpašību klases var tikt noteiktas attiecībā uz būvizstrādājumu būtiskiem raksturlielumiem. Saskaņā ar 27. panta 1. punktu to var izdarīt ar Komisijas deleģētiem aktiem, bet 27. panta 2. punkts šim nolūkam ļauj izmantot harmonizētos standartus.
            
            
               Turklāt saskaņā ar 27. panta 5. punktu, lai izvairītos no nevajadzīgas tādu būvizstrādājumu testēšanas, kuru ekspluatācijas īpašības jau ir pietiekami pierādītas ar stabiliem testēšanas rezultātiem vai citiem esošiem datiem, Komisija var izstrādāt nosacījumus, ar kuriem būvizstrādājums bez testēšanas vai bez turpmākas testēšanas uzskatāms par atbilstīgu noteiktai ekspluatācijas klasei.
            
            
               Kā noteikts Regulas (ES) Nr. 305/2011 36. panta 1. punkta a) apakšpunktā, šie nosacījumi ir jāizpilda, ja ražotājs vēlas sava ražojuma tipa testēšanu aizstāt ar šiem ekspluatācijas īpašību līmeņiem vai klasēm.
            
            
               Ar Komisijas Deleģēto regulu (ES) 2016/364
                  4
                izveidotā Eiropas klasifikācijas sistēma attiecībā uz būvizstrādājumu ugunsdrošību, jo īpaši tās pielikuma 1. tabula, attiecas uz līmētiem laminētiem koka izstrādājumiem, uz kuriem attiecas harmonizētais standarts EN 14080, un ķīļrievsavienotiem būvmateriālu masīvkoka izstrādājumiem, uz kuriem attiecas harmonizētais standarts EN 15497.
            
            
               Saskaņā ar apspriešanos ekspertu grupā līmētu laminētu koka izstrādājumu, uz kuriem attiecas harmonizētais standarts EN 14080, un ķīļrievsavienotu būvmateriālu masīvkoka izstrādājumu, uz kuriem attiecas harmonizētais standarts EN 15497, ugunsdrošības īpašības ir skaidri noteiktas Regulā (ES) 2016/364 paredzētajā klasifikācijā. Šā iemesla dēļ šo izstrādājumu ugunsdrošība bez turpmākas testēšanas nepieciešamības var tikt uzskatīta par atbilstīgu noteiktām ekspluatācijas īpašību klasēm saskaņā ar iepriekš minēto Eiropas klasifikācijas sistēmu.
            
            
               Regulas projekts atbilst proporcionalitātes principam, jo deleģētā akta pieņemšana ir visefektīvākais veids vēlamā rezultāta panākšanai, proti, administratīvā sloga mazināšanai, vienlaikus saglabājot juridisko skaidrību. Tā rezultātā tiek atceltas tirgus dalībniekiem noteiktās administratīvās prasības, kas būtu jāievēro saskaņā ar Regulu (ES) 305/2011 par tās darbības jomā esošo izstrādājumu testēšanu.
            
            
               KOMISIJAS DELEĢĒTĀ REGULA (ES) …/..
            
            
               (20.3.2017)
            
         
         
            
               par līmētu laminētu koka izstrādājumu, uz kuriem attiecas harmonizētais standarts EN 14080, un ķīļrievsavienotu būvmateriālu masīvkoka izstrādājumu, uz kuriem attiecas harmonizētais standarts EN 15497, klasifikācijas nosacījumiem bez testēšanas attiecībā uz to ugunsdrošību un ar ko groza Lēmumu 2005/610/EK
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2011. gada 9. marta Regulu (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK
                  5
               , un jo īpaši tās 27. panta 5. punktu,
            
            
               tā kā:
            
            
               (1)Ar Komisijas Deleģēto regulu (ES) 2016/364
                  6
                pieņēma sistēmu būvizstrādājumu ugunsdrošības klasifikācijai. Minētā deleģētā regula citu būvizstrādājumu starpā attiecas uz līmētiem laminētiem koka izstrādājumiem un ķīļrievsavienotiem būvmateriālu masīvkoka izstrādājumiem.
            
            
               (2)Komisijas Lēmumā 2005/610/EK
                  7
                ir noteiktas ugunsdrošības īpašību klases minētā lēmuma pielikuma 1. tabulā iekļautajiem līmētiem laminētiem koka izstrādājumiem, uz kuriem attiecas harmonizētais standarts EN 14080. Tomēr minēto izstrādājumu veiktā testēšana ir par pamatu tam, ka minētajā lēmumā šiem izstrādājumiem noteiktie nosacījumi tiek koriģēti.
            
            
               (3)Testos ir pierādīts, ka līmētiem laminētiem koka izstrādājumiem, uz kuriem attiecas harmonizētais standarts EN 14080, un ķīļrievsavienotiem būvmateriālu masīvkoka izstrādājumiem, uz kuriem attiecas harmonizētais standarts EN 15497, ir stabilas un paredzamas īpašības attiecībā uz ugunsdrošību, ja tie atbilst noteiktiem nosacījumiem saistībā ar koksnes minimālo vidējo blīvumu un izstrādājuma minimālo vidējo biezumu.
            
            
               (4)Tādēļ līmēti laminēti koka izstrādājumi, uz kuriem attiecas harmonizētais standarts EN 14080, un ķīļrievsavienoti būvmateriālu masīvkoka izstrādājumi, uz kuriem attiecas harmonizētais standarts EN 15497, ja ievēroti minētie nosacījumi, būtu jāuzskata par atbilstošiem konkrētai ugunsdrošības klasei, kas noteikta Deleģētajā regulā (ES) 2016/364, bez vajadzības veikt turpmāku testēšanu.
            
            
               (5)Tādēļ juridiskās skaidrības labad Lēmuma 2005/610/EK pielikuma 1. tabula būtu jāsvītro, un attiecībā uz līmētiem laminētiem koka izstrādājumiem, uz kuriem attiecas harmonizētais standarts EN 14080, būtu jāpiemēro šīs regulas pielikums,
            
            
               IR PIEŅĒMUSI ŠO REGULU.
            
            
               1. pants
            
            
               Līmētus laminētus koka izstrādājumus, uz kuriem attiecas harmonizētais standarts EN 14080, un ķīļrievsavienotus būvmateriālu masīvkoka izstrādājumus, uz kuriem attiecas harmonizētais standarts EN 15497, ja tie atbilst pielikumā izklāstītajiem nosacījumiem, uzskata par atbilstīgiem pielikumā norādītajai īpašību klasei bez vajadzības veikt testēšanu.
            
            
               2. pants
            
            
               Lēmuma 2005/610/EK pielikuma 1. tabulu svītro.
            
            
               3. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 20.3.2017
            
         
         
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
               
            
         
         
            
                  
                     (1)
                  OV L 88, 4.4.2011., 5. lpp.
               
               
                  
                     (2)
                  
                  
                        OV L 208, 11.8.2005., 21. lpp.
                  
               
               
                  
                     (3)
                  Komisijas ekspertu grupu un citu līdzīgu struktūru reģistrā — kods E01329.
               
               
                  
                     (4)
                  OV L 68, 15.3.2016., 4. lpp.
               
               
                  
                     (5)
                  OV L 88, 4.4.2011., 5. lpp.
               
               
                  
                     (6)
                  Komisijas 2015. gada 1. jūlija Deleģētā regula (ES) 2016/364 par būvizstrādājumu ugunsdrošības klasifikāciju saskaņā ar Eiropas Parlamenta un Padomes Regulu (ES) Nr. 305/2011 (OV L 68, 15.3.2016., 4. lpp.). 
               
               
                  
                     (7)
                  Komisijas 2005. gada 9. augusta Lēmums 2005/610/EK par ugunsdrošības klašu noteikšanu noteiktiem būvizstrādājumiem (OV L 208, 11.8.2005., 21. lpp.).
               
            
      
    ---documentbreak--- 
      
         
         
            
               PIELIKUMS
            
            
            
            
                  
            
            
                     
                        Izstrādājumi
                           1
                        
                     
                  
                  
                     
                        Minimālais vidējais blīvums
                           2
                         
                     
                     
                        (kg/m3)
                     
                  
                  
                     
                        Minimālais vispārīgais biezums 
                     
                     
                        (mm)
                     
                  
                  
                     
                        Klase 
                           3
                        
                     
                     
                  
               
                     
                        Līmēti laminēti koka izstrādājumi, uz kuriem attiecas harmonizētais standarts EN 14080, un ķīļrievsavienoti būvmateriālu masīvkoka izstrādājumi, uz kuriem attiecas harmonizētais standarts EN 15497 
                     
                  
                  
                     
                        380
                     
                  
                  
                     
                        22
                     
                  
                  
                     
                        D-s2, d0
                     
                  
               
         
         
            
                  
                     (1)
                  Attiecas uz visiem veidiem un līmēm, uz ko attiecas izstrādājuma standarti.
               
               
                  
                     (2)
                  Kodēts saskaņā ar standartu EN 13238.
               
               
                  
                     (3)
                  Klase ir noteikta Delēģētās regulas (ES) 2016/364 pielikuma 1. tabulā.